สวัสดีค่ะมีเรื่องปรึกษาค่ะ พอดีว่ากินยาคุมมินนี่28มาได้24วันแล้วค่ะ กินช่วง22:45-23:00ไม่เกินนี้ค่ะ มีคลานเคลื่อนบ้างนิดหน่อย แต่ส่วนใหญ่เวลากินยาจะเป็นช่วงที่กำลังทานข้าวอยู่เลยกินยาคุมตามเวลาพร้อมกับอาหาร และเวลามีเพศสัมพันก็ไม่ได้ป้องกันและหลั่งนอกตลอดค่ะ (ไม่เคยลืมกินยา) การใช้ยาคุมข้างต้นเสี่ยงต่อการท้องมั้ยคะ อยากถามว่า 1.กินยาคุมพร้อมอาหารได้มั้ย 2.กินยาคุมคลาดเคลื่อนเวลานิดหน่อย บวกลบไม่เกิน15นาทีได้มั้ยคะ 3.กินยาคุมแล้วไม่ป้องกันโอกาสเสี่ยงมากมั้ยคะ ขอบค่ะ🙏🙏🙏
สวัสดีค่ะ โดยทั่วไป อาหารต่างๆ หรือเครื่องดื่มทุกชนิด ไม่มีผลต่อการลดประสิทธิภาพของยาคุมกำเนิดค่ะ สามารถทานยาก่อนหรือหลังการทานอาหารก็ได้ แต่หากทานพร้อมกับอาหารและเครื่องดื่มต่างๆ ในปริมาณปกติทั่วไป อาจมีผลต่อการดูดซึมบ้าง แต่ก็เพียงเล็กน้อยมากค่ะ แทบไม่มีผลต่อประสิทธิภาพการคุมกำเนิดค่ะประสิทธิภาพของยาคุมกำเนิดนั้น หากทานได้อย่างถูกต้อง จะช่วยป้องกันการตั้งครรภ์ได้มากกว่า 99% สำหรับปัจจัยที่จะทำให้ประสิทธิภาพของยาคุมกำเนิดลดลงชัดเจน ได้แก่ มีอาเจียน ท้องเสียหรือถ่ายบ่อย ยาหมดอายุ ยาเสื่อมสภาพจากการเก็บที่ไม่ถูกต้อง การลืมทานยาเป็นบางวัน หรือทานยาไม่ตรงเวลาในแต่ละวัน เช่น วันนี้ทานตอนเช้า พออีกวันทานตอนกลางคืน เป็นต้นส่วนการทานยาในเวลาที่แตกต่างกันเพียงไม่เกิน 15 นาทีดังกล่าว ไม่มีผลต่อการลดลงของประสิทธิภาพในการคุมกำเนิดแต่อย่างใดค่ะ